Yiwen wass medden akk slan dakken agellid d aferḍas, akli meskin yekcem kan s axxam imuger-it-id ugellid s usekkin yenna-as: Ay axeddaɛ ixeddaɛen, ass-ayi d ass-ik, yax nniɣ-ak ur s-qqar i yiwen « agellid d aferḍas »! -Ay agellid igelliden s yixef n warraw-iw ur as-nniɣ awal ula i yiwen. -Amek ihi slan akk medden dakken nekki d aferḍas? -Ay agellid, mi ara d-yeččar wul-iw ad ruḥeɣ ɣer lexla ad greɣ aqerru-w daxel n n lbir ad ɛeggḍeɣ alamma ɛyiɣ «agellid d aferḍas».